प्रिं.मूम ने मुंबई में टीचर्स पर पढ़ा रिसर्च पेपर
केसीपॉलिटेक्निककालेज के प्रिंसीपल राजिंदर कुमार मूम ने इंडियन इंस्टीच्यूट ऑफ टेक्नोलॉजी मुंबई में पांच दिवसीय इंटरनेशनल एग्रोनोमिक्स कांफ्रैंस में ह्यूमिनाइजिंग वर्क एंड वर्क एन्वायरमेंट (लोगों की देखभाल) विषय पर शोधपत्र पढ़ा।
राजिंदर मूम ने बताया कि विश्व से 400 के करीब शोधकर्ताओं ने अपना पत्र भेजा था। इन पांच दिनों में 300 के करीब शोधकर्ताओं ने अपना पेपर प्रस्तुत किया। पंजाब से 10 शोधकर्ता थे। उन्होंने कहा कि अध्यापक काम के दौरान काफी समय कुर्सी पर बैठकर लिखाई-पढ़ाई करते हैं इससे उनके बैठने का स्टाइल भी अलग हो जाता है। इससे गर्दन में दर्द, पीठ दर्द, कमर दर्द, कंधों में दर्द, हाथों में दर्द हो जाती आैर नजर कमजोर हो जाती है।
उन्होंने शोध में बताया कि पुरुषों की अपेक्षा महिलाओं में गर्दन का दर्द की समस्या ज्यादा देखी जा रही है। महिलाओं को स्कूल के बाद घर में भी काफी काम करना पड़ता है। ऐसी विभिन्न प्रकार की कई तकलीफों के कारण उनके स्वभाव में भी परिवर्तन जाता है। उन्होंने इसके समाधान के लिए बताया कि कुर्सी से उठकर घूमना-फिरना, संगीत सुनना, हलकी-फुल्की योग क्रियाएं करनी चाहिए, मेडिटेशन करते रहना चाहिए तथा बैठने वाली कुर्सी के डिजाइन में बदलाव से आराम मिल सकता है।
hin_Deva bho_Deva hin_Deva hin_Deva